PROSTOVOLJSTVO

Učenci prostovoljci II. OŠ Žalec so od 24. 5. do 25. 5. 2024 nudili pomoč pri urejanju okolice in prostorov v Judo Kampu Sankaku »Z dežele« Celje.

V zameno za opravljeno delo so prejeli brezplačno uporabo prostorov za bivanje, rekreacijo in igro. Naši mladi prostovoljci so bili zelo pridni, hkrati pa navdušeni nad uporabo fitnesa, kjer so razvijali svoje fizične sposobnosti; nad uporabo letne kuhinje, kjer so si samostojno in pod vodstvom mentoric pripravljali obroke ter nad igralnimi površinami v telovadnici pa tudi zunaj, kjer so se navdušeno gibali v prijetnem in varnem okolju.

Lastnik, g. Marjan Fabjan, nam je izrekel zahvalo ter učence pohvalil za njihov trud. Bilo je lepo. Učenci pa so koristno izkoristili s prijetnim.

Zapisala: Milena Nareks







